แคริบเบียนเนเธอร์แลนด์

การิบิซเนเดอร์ลันด์ หรือ แคริบเบียนเนเธอร์แลนด์ (Caribisch Nederland; pron) เป็นเขตเทศบาลพิเศษของเนเธอร์แลนด์ที่ตั้งอยู่ในทะเลแคริบเบียน ประกอบไปด้วยสามเขตคือ หมู่เกาะโบแนเรอ, ซินต์เอิสตาซียึส (สเตเชีย) และซาบาefn|"Bonaire, Sint Eustatius and Saba" เป็นการสะกดชื่อในภาษาอังกฤษของกลุ่มดินแดนสำหรับมาตรฐาน ISO 3166-1 ขององค์การระหว่างประเทศว่าด้วยการมาตรฐาน ซึ่งการแก้ไขการสะกดได้ถูกเผยแพร่ในจดหมายข่าว  ISO 3166-1 Newsletter VI-9  คำว่า "แคริบเบียนเนเธอร์แลนด์" นั้นบางครั้งอาจถูกใช้ในการกล่าวอ้างถึงทุกเกาะในดัตช์แคริบเบียน ในทางกฎหมายทั้งสามหมู่เกาะยังเป็นที่รู้จักกันในนามกลุ่มเกาะ เบเอเอส (BES-eilanden) ซึ่งมาจากตัวย่อตัวแรกรวมกันของชื่อหมู่เกาะ โดยปัจจุบันหมู่เกาะทั้งสามเป็นส่วนหนึ่งของเนเธอร์แลนด์ในฐานะหน่วยสาธารณะ (openbaar lichaam) สามแห่งตั้งแต่วันที่ 10 ตุลาคม พ.ศ. 2553 ก่อนหน้านั้นเกาะเหล่านี้เป็นดินแดนเกาะของเนเธอร์แลนด์แอนทิลลีสซึ่งเป็นประเทศในอดีตที่อยู่ในราชอาณาจักรเนเธอร์แลนด์ การเปลี่ยนแปลงนี้เป็นส่วนหนึ่งของการปฏิรูปการเมืองภายในราชอาณาจักรเนเธอร์แลนด์ หมู่เกาะทั้งสามเป็นหนึ่งใน "ประเทศและดินแดนโพ้นทะเลของสหภาพยุโรป" ดังนั้นกฎหมายของสหภาพยุโรปจึงไม่มีผลบังคับใช้โดยอัตโนมัติ
ในแง่ของจำนวนประชากร การิบิซเนเดอลันด์เป็นพื้นที่เล็กที่สุด สามในหกแห่งของอาณาเขตในแคริบเบียนที่เป็นของราชอาณาจักรเนเธอร์แลนด์ (ไม่ใช่ในแง่ของพื้นที่: โบแนเรอมีขนาดใหญ่กว่าซินมาร์เตินมาก)
หมู่เกาะมีความแตกต่างทางวัฒนธรรมและทางภูมิศาสตร์ที่สำคัญ ตัวอย่างเช่น โบแนเรอ (รวมถึงเกาะไคลน์โบแนเรอ) เป็นหนึ่งในกลุ่มเกาะลีเวิร์ดแอนทิลลีส (Leeward Antilles; Benedenwindse Antillen) ตั้งอยู่ทางตะวันออกของอารูบา และกือราเซา นอกชายฝั่งทวีปอเมริกาใต้ของเวเนซุเอลา ขณะที่ซินต์เอิสตาซียึส และซาบา อยู่ในหมู่เกาะลีเวิร์ด (Leeward Islands; Benedenwindse Eilanden) ตั้งอยู่ทางใต้ของซินต์มาร์เติน และทางตะวันตกเฉียงเหนือของเซนต์คิตส์และเนวิส ทั้งสามหน่วยงานของรัฐ (หรือที่เรียกว่าเทศบาลพิเศษ) รวมกันมีประชากร 25,157 คน (เดือนมกราคม พ.ศ. 2562) และพื้นที่ 328 ตารางกิโลเมตร เขตเวลาคือเวลามาตรฐานแอตแลนติก (UTC–4) รหัสประเทศสำหรับโทรศัพท์คือ 599 ซึ่งปัจจุบันใช้ร่วมกับกือราเซา หมู่เกาะอยู่ห่างจากดินแดนเนเธอร์แลนด์ในทวีปยุโรป 7,200 กิโลเมตร

**สถานะทางกฎหมาย**
ทั้งสามเกาะได้รับสถานะปัจจุบัน หลังจากการสลายตัวของเนเธอร์แลนด์แอนทิลลีส เมื่อวันที่ 10 ตุลาคม 2553 ในเวลาเดียวกันเกาะกือราเซา และซินต์มาร์เติน กลายเป็นประเทศองค์ประกอบที่ปกครองตนเอง (landen) ภายในราชอาณาจักรเนเธอร์แลนด์ เช่นเดียวกับเกาะอารูบา ซึ่งแยกตัวเป็นประเทศที่เป็นส่วนประกอบของราชอาณาจักรก่อนหน้านั้น คำว่า "ดัตช์แคริบเบียน" อาจเป็นการอ้างถึงเขตเทศบาลพิเศษสามแห่ง (เช่น ในตราไปรษณียากร) แต่ก็อาจเป็นการกล่าวอ้างถึงหมู่เกาะแคริบเบียนทั้งหมดที่อยู่ภายในราชอาณาจักรเนเธอร์แลนด์ แคริบเบียนเนเธอร์แลนด์ไม่ได้เป็นส่วนหนึ่งของจังหวัดที่มีอยู่หรือจัดตั้งขึ้นใหม่ และไม่ได้เป็นส่วนหนึ่งของพื้นที่ความตกลงเชงเกน
ประชาชนในหมู่เกาะแคริบเบียนเนเธอร์แลนด์มีสิทธิ์ลงมติครั้งแรกในการเลือกตั้งทั่วไปของเนเธอร์แลนด์ในปี พ.ศ. 2555 

**การบริหารภาครัฐ**
เทศบาลพิเศษ (bijzondere gemeenten) มีหน้าที่หลายอย่างที่ดำเนินการตามปกติเช่นเดียวกับเทศบาลในประเทศเนเธอร์แลนด์ อำนาจบริหารอยู่ที่สภาปกครองซึ่งนำโดยผู้ว่าการเกาะ องค์กรประชาธิปไตยหลักคือสภาเกาะ พลเมืองชาวดัตช์ของทั้งสามเกาะมีสิทธิ์ลงคะแนนเสียงในการเลือกตั้งระดับชาติของเนเธอร์แลนด์และ (ในฐานะเช่นเดียวกับประชาชนชาวเนเธอร์แลนด์ทั้งหมด) มีสิทธิ์ในการเลือกตั้งในรัฐสภายุโรป
อย่างเป็นทางการ หมู่เกาะแห่งนี้ ในกฎหมายของเนเธอร์แลนด์เป็น "openbare lichamen" (แปลตามตัวอักษรว่า "หน่วยงานสาธารณะ") และไม่ใช่เทศบาล (gemeenten) ต่างจากเทศบาลปกติโดยหมู่เกาะไม่ได้เป็นส่วนหนึ่งของรูปแบบจังหวัดของเนเธอร์แลนด์ และบริหารจัดการโดยสภาท้องถิ่นภายในเทศบาล ซึ่งจะแบ่งอำนาจระหว่างรัฐบาลของเกาะ และรัฐบาลกลางในรูปแบบสำนักงานแห่งชาติสำหรับแคริบเบียนเนเธอร์แลนด์ ด้วยเหตุนี้จึงถูกเรียกว่าเป็นเทศบาล"พิเศษ"
มีกฎหมายหลายฉบับของประเทศเนเธอร์แลนด์ที่มีฉบับพิเศษสำหรับดินแดนแคริบเบียนเนเธอร์แลนด์ ตัวอย่างเช่น การประกันสังคมซึ่งไม่ได้อยู่ในระดับเดียวกับเนเธอร์แลนด์ในยุโรป

**สำนักงานแห่งชาติ**
สำนักงานแห่งชาติสำหรับแคริบเบียนเนเธอร์แลนด์ (Rijksdienst Caribisch Nederland) เป็นผู้รับผิดชอบด้านการเก็บภาษี การตรวจคนเข้าเมือง โครงสร้างพื้นฐานด้านการขนส่ง สุขภาพ การศึกษา และความปลอดภัยทางสังคมในหมู่เกาะ ซึ่งเหล่านี้เป็นการให้บริการในนามของรัฐบาลเนเธอร์แลนด์ หน่วยงานนี้จัดตั้งขึ้นในฐานะศูนย์บริการภูมิภาคในปี พ.ศ. 2551 และกลายเป็นสำนักงานแห่งชาติสำหรับแคริบเบียนเนเธอร์แลนด์เมื่อวันที่ 1 กันยายน พ.ศ. 2553 ผู้อำนวยการคนปัจจุบันคือ ยาน เฮลมงด์ (J.N. Helmond) ผู้แทนผู้มีอำนาจจัดการของหน่วยสาธารณะ โบแนเรอ, ซินเอิสตาซียึส และ ซาบา เป็นตัวแทนของรัฐบาลเนเธอร์แลนด์บนเกาะ (และเขายังเข้ารับหน้าที่รักษาการผู้แทนราชอาณาจักร (Rijksvertegenwoordiger) ตั้งแต่วันที่ 1 มกราคม พ.ศ. 2561)

**ความสัมพันธ์กับสหภาพยุโรป**
ไฟล์:EU OCT and OMR map en.png|thumb|300px| en
แคริบเบียนเนเธอร์แลนด์ไม่ได้เป็นส่วนหนึ่งของสหภาพยุโรปและถือเป็น "ประเทศและดินแดนโพ้นทะเล" (สถานะ OCT) ของสหภาพซึ่งเป็นการบังคับใช้บทบัญญัติพิเศษตามภาคผนวก II ของสนธิสัญญาว่าด้วยการทำหน้าที่ของสหภาพยุโรป สนธิสัญญาลิสบอนนำเสนอกระบวนการที่สภายุโรปอาจเปลี่ยน สถานะของดินแดนโพ้นทะเลของเดนมาร์ก, ฝรั่งเศส หรือเนเธอร์แลนด์ในเรื่องเกี่ยวกับการใช้สนธิสัญญาของสหภาพยุโรปกับดินแดนนั้นปัจจุบันบรรจุอยู่ในมาตรา 355 (6) ของสนธิสัญญาว่าด้วยการปฏิบัติหน้าที่ของสหภาพยุโรป ในเดือนมิถุนายน พ.ศ. 2551 รัฐบาลเนเธอร์แลนด์ได้ตีพิมพ์ผลสำรวจทางกฎหมายและเศรษฐกิจถึงผลกระทบหากมีการเปลี่ยนสถานะจาก OCT เป็นสถานะภูมิภาคนอกสุด (outermost region, OMR) สถานภาพของเกาะต่าง ๆ ได้รับการทบทวนเมื่อผ่านช่วงเวลาห้าปี ซึ่งเริ่มต้นจากเมื่อมีการสลายตัวของเนเธอร์แลนด์แอนทิลลีสในเดือนตุลาคม พ.ศ. 2553 การทบทวนได้ดำเนินการเป็นส่วนหนึ่งของการทบทวนกฎหมายของเนเธอร์แลนด์คือ "พระราชบัญญัติสำหรับหน่วยสาธารณะ โบแนเรอ, ซินต์เอิสตาซียึส และ ซาบา" ("Wet openbare lichamen Bonaire, Sint Eustatius en Saba (WolBES)") ซึ่งเปิดทางให้หมู่เกาะมีทางเลือกที่จะเปลี่ยนสถานะให้เป็น OMR และเป็นส่วนหนึ่งของสหภาพยุโรปโดยตรง ในเดือนตุลาคม พ.ศ. 2558 การทบทวนสรุปได้นำเสนอว่า โครงสร้างทางกฎหมายในปัจจุบันสำหรับการกำกับดูแลและบูรณาการกับ ยุโรปเนเธอร์แลนด์ ทำงานได้ไม่ดีภายใต้กรอบของ WolBES แต่ไม่มีคำแนะนำใด ๆ เกี่ยวกับการเปลี่ยนสถานะจาก OCT เป็น OMR ว่าจะช่วยปรับปรุงสถานการณ์นี้หรือไม่

**ภูมิศาสตร์**
แคริบเบียนเนเธอร์แลนด์เป็นส่วนหนึ่งของหมู่เกาะเลสเซอร์แอนทิลลีส โดยภายในกลุ่มเกาะนี้:
*โบแนเรอเป็นส่วนหนึ่งของหมู่เกาะที่ถูกเรียกชื่อว่ากลุ่มเกาะ อาเบเซ (ABC-eilanden) ภายในหมู่เกาะลีเวิร์ดแอนทิลลีส (Leeward Antilles) ซึ่งเรียงรายอยู่นอกชายฝั่งประเทศเวเนซุเอลา หมู่เกาะลีเวิร์ดแอนทิลลีสมีต้นกำเนิดทั้งจากภูเขาไฟและแนวปะการัง
*ซาบา และ ซินต์เอิสตาซียึส เป็นส่วนหนึ่งของกลุ่มเกาะ เอสเอสเอส (SSS-eilanden) ตั้งอยู่ทางตะวันออกของปวยร์โตรีโกและหมู่เกาะเวอร์จิน แม้ว่าในบทความภาษาอังกฤษมักจะอธิบายว่าเป็นส่วนหนึ่งของหมู่เกาะลีเวิร์ด (Leeward Islands) แต่ในภาษาฝรั่งเศส สเปน ดัตช์ และภาษาอังกฤษที่พูดในท้องถิ่น จะถือว่าเป็นส่วนหนึ่งของหมู่เกาะวินด์เวิร์ด (Windward Islands; Bovenwindse Eilanden) หมู่เกาะวินด์เวิร์ด มีต้นกำเนิดจากภูเขาไฟและภูมิประเทศเป็นเนินเขา ทำให้มีพื้นดินเล็ก ๆ ที่เหมาะสำหรับการเกษตร จุดที่สูงที่สุดคือเมานต์ซีเนรี (Mount Scenery) ความสูงจากระดับน้ำทะเล 887 เมตร (2,910 ฟุต) บนเกาะซาบา (ยังเป็นจุดที่สูงที่สุดในราชอาณาจักรเนเธอร์แลนด์ทั้งหมด)
ไฟล์:OSM Bonaire.png|แผนที่ของโบแนเรอ 
ไฟล์:Caribbean - SSS Islands.PNG|ที่ตั้งของซาบา และ ซินต์เอิสตาซียึส
ไฟล์:Kingdom of the Netherlands location tree.svg|กลุ่มเกาะ เบเอเอส ในแคริบเบียนเป็นหน่วยย่อยของประเทศองค์ประกอบ"nowrap|เนเธอร์แลนด์" จึงถูกเรียกว่า "แคริบเบียนเนเธอร์แลนด์"

**ระยะทางสัมพัทธ์**
เหตุหนึ่งที่ทำให้หมู่เกาะมีความแตกต่างจากส่วนอื่นของประเทศก็คือ ระยะทางสัมพัทธ์กับส่วนยุโรปที่ค่อนข้างมากและที่ตั้งที่แยกขาดจากกัน 

**ภูมิอากาศ**
หมู่เกาะแคริบเบียนเนเธอร์แลนด์ มีภูมิอากาศแบบมรสุมเขตร้อนที่มีอากาศอบอุ่นตลอดทั้งปี หมู่เกาะลีเวิร์ด มีอากาศอบอุ่นและแห้งกว่าหมู่เกาะวินด์เวิร์ด ในฤดูร้อนหมู่เกาะวินด์เวิร์ด อาจมีพายุเฮอริเคนพัดผ่าน

**ภาษา**

**หน่วยเงินตรา**
จนถึงวันที่ 1 มกราคม พ.ศ. 2554 หมู่เกาะทั้งสามใช้สกุลเงินตรา กิลเดอร์เนเธอร์แลนด์แอนทิลลีส (the Netherlands Antillean guilder; Antilliaanse gulden) หลังจากนั้นทั้งสามได้เปลี่ยนมาใช้เป็นเงินดอลลาร์สหรัฐแทนที่จะเป็นเงินยูโร (ซึ่งใช้ในยุโรปเนเธอร์แลนด์) หรือกิลเดอร์แคริบเบียน (Caribbean guilder; Caribische gulden) ซึ่งถูกนำมาใช้ในอีกสองเกาะของอดีตเนเธอร์แลนด์แอนทีลลีสคือ กือราเซา และซินต์มาร์เติน

**รหัสมาตรฐาน**
รหัสสำหรับโทรศัพท์ระหว่างประเทศยังคงใช้ 599 ซึ่งเป็นของเนเธอร์แลนด์แอนทิลลีสในอดีต และใช้ร่วมกับ กือราเซา 
*องค์การระหว่างประเทศว่าด้วยการมาตรฐานได้กำหนดรหัสประเทศและดินแดน ISO 3166-1 alpha-2 และรหัสส่วนการปกครองในแต่ละประเทศ ISO 3166-2 เป็น BQ สำหรับหมู่เกาะเหล่านี้ 
*องค์การกำหนดหมายเลขอินเทอร์เน็ต (IANA) ไม่ได้สร้างโครงสร้างระบบชื่อโดเมน (DNS) ระดับบนสุด (Root zone) สำหรับโดเมนระดับบนสุดตามรหัสประเทศ (Internet ccTLD) ของ  .bq และไม่ทราบว่าจะใช้งานหรือไม่
ไฟล์:Quill dormant vulcano.jpg|เกาะซินต์เอิสตาซียึส
ไฟล์:Plaza Resort Bonaire.jpg|โรงแรมบนชายฝั่งของโบแนเรอ
ไฟล์:The mayor of Saba.jpg|ที่ทำการฝ่ายบริหารของ ซาบา  

**ดูเพิ่ม**
 :nl:Koninkrijkseiland – ชื่อที่เคยได้รับการเสนอสำหรับดินแดนเกาะทั้งสาม- :nl:Beschermd monument (Caribisch Nederland) – อนุสรณ์สถานที่ได้รับการปกป้องในแคริบเบียนเนเธอร์แลนด์- :en:ABC Islands (Leeward Antilles) – หมู่เกาะอาเบเซ- :en:Bonaire constitutional referendum, 2010 – การลงประชามติรัฐธรรมนูญของโบแนเรอ พ.ศ. 2553- :en:Dutch Caribbean – ดัตช์แคริบเบียน- :en:Identity card BES – บัตรประจำตัวประชาชนของโบแนเรอ, ซินต์เอิสตาซียึส และซาบา- :en:ISO 3166-2:BQ – รหัส ISO สำหรับดินแดนส่วนการปกครองแคริบเบียนเนเธอร์แลนด์- :en:Postage stamps and postal history of the Caribbean Netherlands –ตราไปรษณียากร และประวัติการไปรษณีย์ของแคริบเบียนเนเธอร์แลนด์- :en:SSS Islands – หมู่เกาะเอสเอสเอส

**เชิงอรรถ**

**อ้างอิง**

**แหล่งข้อมูลอื่น**
   – The National Office for the Caribbean Netherlands-   – The government of Bonaire-   – The government of Saba-   – The government of St. Eustatius
หมวดหมู่:ประเทศเนเธอร์แลนด์
หมวดหมู่:เลสเซอร์แอนทิลลีส
หมวดหมู่:รัฐและดินแดนที่ก่อตั้งในปี พ.ศ. 2553